# ΠΑΡΑΡΤΗΜΑ Β' - ΤΕΧΝΙΚΕΣ ΠΡΟΔΙΑΓΡΑΦΕΣ - ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

Σύμφωνα με την υπ’ αρ. 2650/12-10-2018 απόφαση της Αναθέτουσας Αρχής, σχετικά με τον αριθμό των προληπτικών συντηρήσεων που θα γίνονται στην διάρκεια του εξαμήνου θα ισχύει αναλογικός αριθμός συντηρήσεων με αυτές που απαιτούν οι εγκεκριμένες τεχνικές προδιαγραφές, όπου σε αυτές προβλέπεται αριθμός συντηρήσεων μεγαλύτερος της μίας, και τουλάχιστον μία προληπτική συντήρηση στην διάρκεια του εξαμήνου, εφόσον προβλέπεται μόνο μία ετησίως.

**ΤΜΗΜΑ 1** : «Επισκευή και συντήρηση κλιβάνου πλάσματος Οργανικής Μονάδας Έδρας»,

Αντικείμενο του διαγωνισμού θα είναι η ανάδειξη συντηρητή για την συντήρηση του κλιβάνου πλάσματος STERRAD 100 S των Χειρουργείων του Νοσοκομείου μας.

Η σύμβαση συντήρησης που θα υπογραφεί θα είναι διάρκειας ενός έτους αρχόμενη από την ημερομηνία της υπογραφής της με δικαίωμα παράτασης εάν το επιθυμεί το Νοσοκομείο μας .

Οι εταιρείες που θα συμμετάσχουν στον διαγωνισμό θα πρέπει να διαθέτουν σε ισχύ EN ISO9001 :2008 και EN ISO 13485 :2003 και να έχουν την δυνατότητα να πραγματοποιούν υπεύθυνες συντηρήσεις στον προαναφερόμενο κλίβανο με αμεταχείριστα ανταλλακτικά του κατασκευαστικού οίκου .

**ΑΝΤΙΚΕΙΜΕΝΟ ΣΥΜΒΑΣΗΣ**

Ο συντηρητής υποχρεούται να πραγματοποιεί απεριόριστο αριθμό επισκέψεων επανορθωτικής συντήρησης μετά από γραπτή ή τηλεφωνική κλήση μέσα σε 24 ώρες εκτός εάν συντρέχουν λόγοι ανώτερης βίας.

Η προληπτική και επανορθωτική συντήρηση θα γίνεται σύμφωνα με τις προδιαγραφές και τις οδηγίες του κατασκευαστικού οίκου .

Τα ανταλλακτικά και τα εξαρτήματα ( αναλώσιμα και μη αναλώσιμα )που θα απαιτούνται κατά τις εργασίες της προληπτικής συντήρησης ( ΕΠΙΠΕΔΟΥ E1 KAI ΕΠΙΠΕΔΟΥ Ε2 ) και της επανορθωτικής συντήρησης θα περιλαμβάνονται στην σύμβαση που θα υπογραφεί.

Ο συντηρητής μετά το πέρας κάθε εργασίας θα παρέχει στο Νοσοκομείο μας τεχνικό δελτίο με πλήρη περιγραφή των εργασιών που έχει πραγματοποιήσει σε κάθε μηχάνημα καθώς επίσης και αναγραφή των ανταλλακτικών που αντικατέστησε με τους κωδικούς τους,

Οι εργασίες προληπτικής συντήρησης ( ΕΠΙΠΕΔΟΥ Ε1 ΚΑΙ ΕΠΙΠΕΔΟΥ Ε2 )θα διενεργούνται μόνο στους χώρους του Νοσοκομείου μας ενώ οι εργασίες επισκευής σε περίπτωση που δεν μπορούν να πραγματοποιηθούν στους χώρους του Νοσοκομείου , θα διενεργούνται όπου κρίνει η συντηρήτρια εταιρεία με δαπάνες μεταφοράς και ευθύνη της συντηρήτριας εταιρείας.

Ο συνολικός χρόνος ακινητοποίησης του κλιβάνου λόγω βλάβης ορίζεται σε δέκα μέρες εργάσιμες το έτος. Στον χρόνο αυτό δεν υπολογίζεται ο χρόνος για την προληπτική και την επανορθωτική συντήρηση του κλιβάνου.

Σε περίπτωση που η συντηρήτρια εταιρεία υπερβεί το σύνολο των ημερών του χρόνου ακινητοποίησης η σύμβαση παρατείνεται για κάθε μια εργάσιμη μέρα μη λειτουργίας μηχανήματος πέραν του DOWN TIME για επτά ημέρες επί πλέον χωρίς επιβάρυνση του Νοσοκομείου μας,

**ΕΥΘΥΝΗ ΤΟΥ ΣΥΝΤΗΡΗΤΗ**

Ο ΣΥΝΤΗΡΗΤΉΣ θα φέρει ακεραία την ευθύνη, ποινική και αστική για κάθε ζημία που θα προκληθεί στο προσωπικό του Νοσοκομείου και σε τρίτους , που θα αποδεικνύεται από ανεξάρτητο γνωμοδοτικό όργανο και οφείλεται σε τεχνική παράλειψη ή αμέλεια του συντηρητή ή των συνεργατών του και έχει σχέση με τον κλίβανο πλάσματος STERRAD του Νοσοκομείου μας.

ΠΡΟΛΗΠΤΙΚΗ ΣΥΝΤΗΡΗΣΗ ΕΠΙΠΕΔΟΥ Ε1

Θα γίνει με την συμπλήρωση 6 μηνών ή 750 κύκλων λειτουργίας από την τελευταία συντήρηση επιπέδου Ε2 και θα περιλαμβάνει

1) PM 1 kit

2)Έλεγχο της σταθερότητας πλαισίου στον χώρο της εγκατάστασης , Αλλαγή λαδιών αντλίας κενού , Καθαρισμό vaporizer κλιβάνου , Απομάκρυνση νερού από δοχείο συλλογής αέρα, Απομάκρυνση υγρασίας από την παγίδα του ρυθμιστή πίεσης, Αντικατάσταση του φίλτρου λαδιού της αντλίας κενού ,καθαρισμός των φίλτρων αέρα και των πλαισίων του συστήματος

ΠΡΟΛΗΠΤΙΚΗ ΣΥΝΤΗΡΗΣΗ ΕΠΙΠΕΔΟΥ Ε2

Με την συμπλήρωση 12 μηνών ή 2250 κύκλων λειτουργίας από την τελευταία συντήρηση επιπέδου Ε2 και θα περιλαμβάνει:

1) PM1 kit και PM2 kit

2)Έλεγχο της σταθερότητας πλαισίου στον χώρο της εγκατάστασης , Αλλαγή λαδιών αντλίας κενού , Καθαρισμό vaporizer κλιβάνου , Απομάκρυνση νερού από δοχείο συλλογής αέρα, Απομάκρυνση υγρασίας από την παγίδα του ρυθμιστή πίεσης, Αντικατάσταση του φίλτρου λαδιού της αντλίας κενού ,καθαρισμός των φίλτρων αέρα και των πλαισίων του συστήματος , Έλεγχος λειτουργίας ρυθμιστή πίεσης ,Αντικατάσταση καταλυτικού φίλτρου και του φίλτρου λαδιού της αντλίας κενού, Αντικατάσταση του φίλτρου AEPA ,Καθαρισμό της πόρτας του κλιβάνου ,Αντικατάσταση δακτυλίου στεγανοποίησης της πόρτας του θαλάμου, Αντικατάσταση των STOP στους οδηγούς του ραφιού του θαλάμου, Αντικατάσταση των μονωτικών αποστατών του ηλεκτροδίου .

3)Πιστοποίηση του κλιβάνου από τον κατασκευαστικό οίκο .

**ΑΝΑΒΑΘΜΙΣΕΙΣ ΚΛΙΒΑΝΟΥ**

Αναβαθμίσεις - Διορθωτικές επεμβάσεις - Τροποποιήσεις ασφαλείας του κλιβάνου, που εκδίδονται από τον κατασκευαστικό οίκο και χαρακτηρίζονται ως απαραίτητες θα παρέχονται δωρεάν προς το Νοσοκομείο καθώς επίσης και τα σχετικά ανταλλακτικά.

**ΤΜΗΜΑ 2** : «Επισκευή και συντήρηση αξονικού τομογράφου Οργανικής Μονάδας Έδρας»,

Αντικείμενο του διαγωνισμού θα είναι η ανάδειξη συντηρητή για τον αξονικό ΤομογράφοBrightspeed Elite (MULTI SLICE CT -16 ΤΟΜΩΝ ) του Νοσοκομείου μας.

Η σύμβαση συντήρησης που θα υπογραφεί θα είναι διάρκειας ενός έτους αρχόμενη από την ημερομηνία της υπογραφής της με δικαίωμα παράτασης εάν το επιθυμεί το Νοσοκομείο μας σύμφωνα με τη υφιστάμενη νομοθεσία .

Οι εταιρείες που θα συμμετάσχουν στον διαγωνισμό θα πρέπει να διαθέτουν σε ισχύ πιστοποιήσεις ΕΝ ISO 9001/ 2008 και EN ISO 13485 / 2003 και να πραγματοποιούν υπεύθυνες συντηρήσεις στον Αξονικό Τομογράφο με ανταλλακτικά καινούργια του κατασκευαστικού οίκου .

Η σύμβαση συντήρησης θα περιλαμβάνει τέσσερις ( 4 ) προληπτικές συντηρήσεις κατά την διάρκεια του συμβατικού έτους ( μια ανά τρίμηνο ) .Η συντηρήσεις αυτές θα γίνονται κατά την διάρκεια των εργασίμων ημερών ( από Δευτέρα μέχρι Παρασκευή ) με βάση το χρονοδιάγραμμα που θα συμφωνηθεί μεταξύ του Νοσοκομείου και του συντηρητή.

Ο συντηρητής υποχρεούται να πραγματοποιεί απεριόριστο αριθμό επισκέψεων επανορθωτικής συντήρησης μετά από γραπτή ή τηλεφωνική από το Νοσοκομείο , μέσα σε 24 ώρες από την ειδοποίηση της, εκτός εάν συντρέχουν λόγοι ανώτερης βίας.

Η προληπτική και επανορθωτική συντήρηση θα γίνεται σύμφωνα με τις προδιαγραφές και τις οδηγίες του κατασκευαστικού οίκου .

Τα ανταλλακτικά και τα εξαρτήματα που θα απαιτούνται κατά τις εργασίες της προληπτικής και της επανορθωτικής συντήρησης θα περιλαμβάνονται στην σύμβαση που θα υπογραφεί και θα είναι δωρεάν για το Νοσοκομείο μας.

Ο συντηρητής μετά το πέρας κάθε εργασίας θα παρέχει στο Νοσοκομείο μας τεχνικό δελτίο με πλήρη περιγραφή των εργασιών που έχει πραγματοποιήσει καθώς επίσης και αναγραφή των ανταλλακτικών που αντικατέστησε με τους κωδικούς τους.

Οι εργασίες προληπτικής συντήρησης θα διενεργούνται μόνο στους χώρους του Νοσοκομείου μας ενώ οι εργασίες επισκευής σε περίπτωση που δεν μπορούν να πραγματοποιηθούν στους χώρους του Νοσοκομείου , θα διενεργούνται όπου κρίνει η συντηρήτρια εταιρεία με δαπάνες μεταφοράς και ευθύνη της συντηρήτριας εταιρείας.

Ο χρόνος ακινητοποίησης συνολικά του Αξονικού Τομογράφου (DOWN TIME ) ορίζεται σε δέκα μέρες εργάσιμες το έτος.

Σε περίπτωση που η συντηρήτρια εταιρεία υπερβεί το σύνολο των ημερών του χρόνου ακινητοποίησης η σύμβαση παρατείνεται για κάθε μια εργάσιμη μέρα μη λειτουργίας του Αξονικού Τομογράφου DOWN TIME για πέντε εργάσιμες ( 5 ) ημέρες επί πλέον χωρίς επιβάρυνση του Νοσοκομείου μας,

**ΕΥΘΥΝΗ ΤΟΥ ΣΥΝΤΗΡΗΤΗ**

Ο ΣΥΝΤΗΡΗΤΉΣ θα φέρει ακεραία την ευθύνη, ποινική και αστική για κάθε ζημία που θα προκληθεί στο προσωπικό του Νοσοκομείου και σε τρίτους , που θα αποδεικνύεται από ανεξάρτητο γνωμοδοτικό όργανο και οφείλεται σε τεχνική παράλειψη ή αμέλεια του συντηρητή ή των συνεργατών του και έχει σχέση με τον Αξονικό Τομογράφο Νοσοκομείου μας.

**ΥΠΗΡΕΣΙΕΣ ΚΑΙ ΑΝΤΑΛΛΑΚΤΙΚΑ ΠΟΥ ΔΕΝ ΠΕΡΙΛΑΜΒΑΝΟΝΤΑΙ ΣΤΗΝ ΣΥΜΒΑΣΗ**

Οι παρακάτω αναφερόμενες περιπτώσεις δεν συμπεριλαμβάνονται στην σύμβαση συντήρησης του Αξονικού Τομογράφου ,και σε περίπτωση που το Νοσοκομείο μας ζητήσει από τον συντηρητή να αναλάβει τέτοιες ενέργειες , η εξ αυτών προκύπτουσα δαπάνη θα χρεώνεται ξεχωριστά βάση των ισχυουσών τότε τιμών του συντηρητή.

Α) Σε περίπτωση βλάβης ή καταστροφής του Αξονικού Τομογράφου από θεομηνίες .

Β)Από αποδεδειγμένη κακή χρήση του Αξονικού ,από πτώση ή χτυπήματα ή από κακόβουλες ενέργειες τρίτων.

Γ) Δεν περιλαμβάνεται η αντικατάσταση ή επιδιόρθωση κάθε είδους αναλωσίμου υλικού , το κόστος αγοράς της ακτινολογικής λυχνίας του Αξονικού Τομογράφου και η αντικατάσταση των αφρωδών στηριγμάτων του ασθενή.

Το κόστος για την εργασία αντικατάστασης των προαναφερόμενων υλικών θα είναι Δωρεάν για το Νοσοκομείο μας.

**ΤΜΗΜΑ 3 : «Επισκευή και συντήρηση 15 μηχανημάτων τεχνητού νεφρού οίκου FRESENIUS**

Αντικείμενο του διαγωνισμού θα είναι η ανάδειξη συντηρητή για τα Δεκαπέντε ( 15 ) μηχανήματα τεχνητού νεφρού του οίκου FRESENIUS της Μ.Τ.Ν. του Νοσοκομείου μας.

Η σύμβαση συντήρησης που θα υπογραφεί θα είναι διάρκειας ενός έτους αρχόμενη από την ημερομηνία της υπογραφής της με δικαίωμα παράτασης εάν το επιθυμεί το Νοσοκομείο μας .

Επειδή τα παρακάτω αναφερόμενα Πέντε ( 5 ) μηχανήματα τεχνητού νεφρού τύπου Fresenius 5008 S καλύπτονται από την εγγύηση της καλής λειτουργίας τους , η ισχύς της σύμβασης συντήρησης τους θα αρχίζει από την επόμενη μέρα της ημερομηνίας λήξης της εγγύησης καλής λειτουργίας τους και θα τελειώνει με την λήξη της σύμβασης συντήρησης των υπολοίπων μηχανημάτων FRESENIUS.

|  |  |  |
| --- | --- | --- |
| ΤΥΠΟΣ ΜΗΧΑΝΗΜΑΤΟΣ | S/N | ΗΜΕΡΟΜΗΝΙΑ ΛΗΞΗΣ ΕΓΓΥΗΣΗΣ |
| FRESENIUS 5008 S | 3VSA H524 | 16-12-2016 |
| FRESENIUS 5008 S | 3VSA H525 | 16-12-2016 |
| FRESENIUS 5008S | 3VSA H526 | 2-2-2017 |
| FRESENIUS 5008S | 5VSA U116 | 12-3-2017 |
| FRESENIUS 5008S | 5V5A U123 | 23-4-2017 |

H σύμβαση συντήρησης θα περιλαμβάνει ΜΊΑ ( 1 ) προληπτική συντήρηση κατά την διάρκεια του συμβατικού έτους .Η συντήρηση αυτή θα γίνει κατά την διάρκεια των εργασίμων ημερών της Μ.Τ.Ν ( από Δευτέρα μέχρι Σάββατο ) με βάση το χρονοδιάγραμμα που θα συμφωνηθεί μεταξύ του Νοσοκομείου και του συντηρητή.

Ο συντηρητής υποχρεούται να πραγματοποιεί απεριόριστο αριθμό επισκέψεων επανορθωτικής συντήρησης μετά από γραπτή ή τηλεφωνική κλήση της προϊσταμένης ή των ιατρών της Μ.Τ.Ν. , μέσα σε 24 ώρες από την ειδοποίηση της, εκτός εάν συντρέχουν λόγοι ανώτερης βίας.

Η προληπτική και επανορθωτική συντήρηση θα γίνεται σύμφωνα με τις προδιαγραφές και τις οδηγίες του κατασκευαστικού οίκου FRESENIUS .

Τα ανταλλακτικά και τα εξαρτήματα ( αναλώσιμα και μη αναλώσιμα )που θα απαιτούνται κατά τις εργασίες της προληπτικής και της επανορθωτικής συντήρησης θα περιλαμβάνονται στην σύμβαση που θα υπογραφεί και θα είναι καινούργια του κατασκευαστικού οίκου.

Ο συντηρητής μετά το πέρας κάθε εργασίας θα παρέχει στο Νοσοκομείο μας τεχνικό δελτίο με πλήρη περιγραφή των εργασιών που έχει πραγματοποιήσει σε κάθε μηχάνημα καθώς επίσης και αναγραφή των ανταλλακτικών που αντικατέστησε σε κάθε μηχάνημα με τους κωδικούς τους,

Οι εργασίες προληπτικής συντήρησης θα διενεργούνται μόνο στους χώρους του Νοσοκομείου μας ενώ οι εργασίες επισκευής σε περίπτωση που δεν μπορούν να πραγματοποιηθούν στους χώρους του Νοσοκομείου , θα διενεργούνται όπου κρίνει η συντηρήτρια εταιρεία με δαπάνες μεταφοράς και ευθύνη της συντηρήτριας εταιρείας.

Ο χρόνος ακινητοποίησης συνολικά για όλα τα μηχάνημα τεχνητού νεφρού (DOWN TIME ) ορίζεται σε δέκα μέρες εργάσιμες το έτος.

Σε περίπτωση που η συντηρήτρια εταιρεία υπερβεί το σύνολο των ημερών του χρόνου ακινητοποίησης η σύμβαση παρατείνεται για κάθε μια εργάσιμη μέρα μη λειτουργίας μηχανήματος τεχνητού νεφρού πέραν του DOWN TIME για επτά ημέρες επί πλέον χωρίς επιβάρυνση του Νοσοκομείου μας.

**ΕΥΘΥΝΗ ΤΟΥ ΣΥΝΤΗΡΗΤΗ**

Ο συντηρητής θα φέρει ακεραία την ευθύνη, ποινική και αστική για κάθε ζημία που θα προκληθεί στο προσωπικό του Νοσοκομείου και σε τρίτους , που θα αποδεικνύεται από ανεξάρτητο γνωμοδοτικό όργανο και οφείλεται σε τεχνική παράλειψη ή αμέλεια του συντηρητή ή των συνεργατών του και έχει σχέση με τα μηχανήματα τεχνητού νεφρού του οίκου FRESENIUS του Νοσοκομείου μας.

H τιμή συντήρησης που θα δοθεί από τις εταιρείες που θα συμμετέχουν στον διαγωνισμό θα αναφέρεται στο κόστος συντήρησης ανά μηχάνημα τεχνητού νεφρού τον μήνα και θα περιλαμβάνει όλες τις συντηρήσεις προληπτικές και επανορθωτικές καθώς επίσης και όλα τα ανταλλακτικά που θα χρειαστεί να αντικατασταθούν.

Σε περίπτωση που κάποιο μηχάνημα τεθεί εκτός λειτουργίας με απόφαση του Δ.Σ Νοσοκομείου το κόστος συντήρησης θα αναπροσαρμόζεται αναλόγως .

**ΤΜΗΜΑ 4 : «Επισκευή και συντήρηση μηχανημάτων οίκου DRAEGER»**

1)Η σύμβαση που θα υπογραφεί θα είναι ετήσιας διάρκειας , αρχόμενη από την ημερομηνία υπογραφής της και θα αφορά την προληπτική συντήρηση όλου του ιατροτεχνολογικου εξοπλισμού του οίκου DRAEGER που είναι εγκατεστημένος στην Μ.Ε.Θ και στα Χειρουργεία του Νοσοκομείου μας όπως αναφέρεται στον παρακάτω πινάκα :

|  |  |  |  |  |
| --- | --- | --- | --- | --- |
| α/α | ΕΞΟΠΛΙΣΜΟΣ | ΠΟΣΟΤΗΤΑ | ΧΩΡΟΣ ΛΕΙΤΟΥΡΓΙΑΣ | ΣΥΝΤΗΡΗΣΕΙΣ /ΕΤΟΣ |
| 1 | Aναισθησιολογικο Μηχάνημα Primus | 1 | ΑΝΑΙΣΘΗΣΙΟΛΟΓΙΚΟ (ΧΕΙΡΟΥΡΓΕΙΑ) | 2 |
| 2 | Αναισθησιολογικο Μηχάνημα Fabius Plus | 6 | ΑΝΑΙΣΘΗΣΙΟΛΟΓΙΚΟ (ΧΕΙΡΟΥΡΓΕΙΑ) | 2 |
| 3 | Αναπνευστήρας Evita XL | 4 | ΜΕΘ | 2 |
| 4 | Αναπνευστήρας Evita 2 Dura | 2 | ΜΕΘ | 2 |
| 5 | Φορητός Αναπνευστήρας Oxylog 2000 plus | 2 | ΜΕΘ | 1 |
| 6 | Φορητός Αναπνευστήρας Oxylog 2000 | 1 | ΜΕΘ | 1 |
| 7 | Κεντρικός Σταθμός ICS Παρακολούθησης ΜΕΘ | 1 | ΜΕΘ | 1 |
| 8 | Monitor Ζωτικών Λειτουργιών Infinity Delta | 6 | ΜΕΘ | 1 |
| 9 | Μόνιτορ Ζωτικών Λειτουργιών Infinity Kappa | 2 | ΑΝΑΙΣΘΗΣΙΟΛΟΓΙΚΟ  (ΧΕΙΡΟΥΡΓΕΙΑ ) | 1 |
| 10 | Μόνιτορ Ζωτικών Λειτουργιών Vista XL | 5 | ΑΝΑΙΣΘΗΣΙΟΛΟΓΙΚΟ (ΧΕΙΡΟΥΡΓΕΙΑ) | 1 |

2) Η προληπτική συντήρηση περιλαμβάνει :α) Τον περιοδικό έλεγχο καλής λειτουργίας των μηχανημάτων και την αντικατάσταση των κιτ συντήρησης ( εργασία και ανταλλακτικά κιτ) όπως αυτά ορίζονται ανά μηχάνημα από τα εγχειρίδια λειτουργίας και τις οδηγίες του κατασκευαστικού οίκου.

3) Η σύμβαση προληπτικής συντήρησης θα περιλαμβάνει μία ή δύο προληπτικές συντηρήσεις τον χρόνο όπως αναφέρονται στον παραπάνω πίνακα σύμφωνα με τις οδηγίες του κατασκευαστικού οίκου και απεριόριστο αριθμό κλήσεων για αποκατάσταση βλαβών χωρίς επί πλέον χρέωση για το Νοσοκομείο μας.

4)Στην προληπτική συντήρηση θα περιλαμβάνονται χωρίς κόστος για το Νοσοκομείο όλες οι αναβαθμίσεις μηχανημάτων που εκδίδει ο οίκος κατασκευής.

5)Στην προληπτική συντήρηση δεν παραλαμβάνονται τα αναλώσιμα υλικά και τα ανταλλακτικά που απαιτούνται για την αποκατάσταση βλαβών .Εάν τα προαναφερόμενα ανταλλακτικά κριθούν αναγκαία για την επισκευή των μηχανημάτων , η προμήθεια τους θα γίνεται μετά την υποβολή οικονομικής προσφοράς της συντηρήτριας εταιρείας και την έγκριση της από το Νοσοκομείο μας.

Η εργασία για την τοποθέτηση των ανταλλακτικών αυτών θα είναι χωρίς κόστος (Δωρεάν) για το Νοσοκομείο .

6) Σε περίπτωση βλάβης μηχανήματος για την επισκευή του οποίου απαιτείται ανταλλακτικό το οποίο δεν διατίθεται πλέον λογω παλαιότητας του μηχανήματος και δεν υπάρχει δυνατότητα επισκευής του , το μηχάνημα θα εξαιρείται από την σύμβαση και θα μειώνεται αντίστοιχα το τίμημα της .

7) Η συντηρήτρια εταιρεία πρέπει να ανταποκρίνεται χωρίς καμία επιβάρυνση για το Νοσοκομείο , για έλεγχο τυχόν βλαβών, το ταχύτερο δυνατόν από την λήψη γραπτής ή τηλεφωνικής ειδοποίησης και εντός εικοσιτεσσάρων ( 24 ) ωρών το αργότερο για την αποστολή τεχνικού της.

8)Η συντηρήτρια εταιρεία υποχρεούται να εκδίδει Δελτίο Εργασίας Τεχνικού μετά από κάθε επίσκεψη προληπτικής συντήρησης ή διόρθωση βλάβης ,στο οποίο θα αναφέρονται αναλυτικά οι εργασίες που έχουν εκτελεστεί , τα ανταλλακτικά που αντικαταστάθηκαν και αυτά που πρέπει να αντικατασταθούν , και να το παραδίδει στο τμήμα Βιοϊατρικής Τεχνολογίας του Νοσοκομείου.

9) Όλα τα σέρβις κιτς των μηχανημάτων να είναι γνήσια ,όπως αυτά ορίζονται από τα εγχειρίδια λειτουργίας των μηχανημάτων και τις οδηγίες του κατασκευαστικού οίκου.

10)Οι μέρες διεξαγωγής της προληπτικής συντήρησης θα συμφωνούνται με τα τμήματα που είναι εγκατεστημένα τα μηχανήματα και με το τμήμα Βιοϊατρικής Τεχνολογίας του Νοσοκομείου

11)Σε περίπτωση κατά την οποία η καθυστέρηση επιδιόρθωσης μηχανήματος υπερβαίνει τις δέκα πέντε ( 15 ) εργάσιμες μέρες η συντηρήτρια εταιρεία οφείλει να προβεί στην προσωρινή αντικατάσταση του με άλλο μηχάνημα με τις ίδιες δυνατότητες μέχρι την αποκατάσταση της βλάβης.

12) Η συντηρήτρια εταιρεία θα πρέπει να καταθέσει λίστα των αναγκαίων αναλώσιμων υλικών και των βασικών ανταλλακτικών των μηχανημάτων με τις τιμές τους ,οι οποίες θα είναι δεσμευτικές για το χρονικό διάστημα της σύμβασης και οι οποίες θα αξιολογηθούν στην τελική απόφαση ανάθεσης.

13) Η συντηρήτρια εταιρεία θα πρέπει να βεβαιώνει ότι διαθέτει όλα τα ειδικά όργανα και εργαλεία που απαιτούνται για τον έλεγχο καλής λειτουργίας των μηχανημάτων ,τις προληπτικές συντηρήσεις και τις επισκευές των μηχανημάτων.